พิษรักม.5ชายฆ่าหญิง
ประกบยิงร่วงจยย. ตร.จับพร้อมปืน.38 อ้างผู้ตายคิดตีจาก,อรุณสลด นักเรียน ม.5 หึงโหด คว้าปืนยิงหัวแฟนสาวร่วมชั้นเรียนดับสยองริมถนน ขณะเหยื่อสาวซ้อนท้ายรถ จยย.น้องชายไปโรงเรียน ตำรวจตามล็อกตัวได้ทันควัน สารภาพแค้นฝ่ายหญิงตีตัวออกห่าง หลังคบเป็นแฟนนานกว่า 3 ปี ตั้งข้อหาหนักนำตัวทำแผนประกอบคำรับสารภาพ,นักเรียน ม.5 หึงโหดยิงแฟนสาวร่วมชั้นเรียนดับ เปิดเผยเมื่อเวลา 07.20 น. วันที่ 23 ก.พ. ร.ต.อ.เมธี ภิญโญประการ พนักงานสอบสวน สภ.เมืองตรัง รับแจ้งเหตุนักเรียนหญิงถูกยิงเสียชีวิตบริเวณริมถนนสายตรัง-น้ำผุด หมู่ 10 บ้านห้วยเร็จ ต.น้ำผุด หลังรับแจ้งจึงไปตรวจสอบที่เกิดเหตุพร้อมด้วย พ.ต.ท.เอกพงษ์ ทั่งจันทร์แดง สว.สส.สภ.เมืองตรัง พ.ต.ท.สราวุธ จงจิต รอง ผกก.หน.กองพิสูจน์หลักฐาน จ.ตรัง แพทย์เวรโรงพยาบาลศูนย์ตรัง และเจ้าหน้าที่มูลนิธิกุศลสถานตรัง,ที่เกิดเหตุพบชาวบ้านจำนวนกว่า 100 คน ยืนมุงดูเหตุการณ์ เจ้าหน้าที่ต้องนำเชือกมากั้นให้ออกห่างจากที่เกิดเหตุ บริเวณริมถนนพบศพ น.ส.กิติยาภรณ์ วัฒนา หรือน้องเพลง อายุ 18 ปี นักเรียนชั้น ม.5 สภาพศพนอนหงายสวมชุดนักเรียน มีบาดแผล ถูกยิงด้วยปืนขนาด .38 บริเวณกกหูขวากระสุนทะลุแก้มซ้าย 1 นัด,จากการสอบสวนทราบว่า ก่อนเกิดเหตุผู้ตายนั่งซ้อนท้ายรถ จยย.ยามาฮ่า สปาร์ก สีขาว-น้ำเงิน ทะเบียน 1 กง 7068 ตรัง ออกจากบ้านเพื่อไปโรงเรียน โดยมีนายอติเทพ วัฒนา อายุ 15 ปี นักเรียนชั้น ม.2 โรงเรียนเดียวกัน น้องชายเป็นคนขับ เมื่อมาถึงที่เกิดเหตุมีคนร้ายเป็นชายวัยรุ่นสวมหมวกกันน็อก ใส่เสื้อแจ็กเกตสีดำขี่รถ จยย.ไม่ทราบทะเบียน ตามประกบใช้ปืนจ่อยิงผู้ตายก่อนที่จะหลบหนีไป โดยมุ่งประเด็นไปเรื่องชู้สาว,ขณะที่นายประเวช ไกรเทพ ผอ.โรงเรียนมัธยมวัดควนวิเศษมูลนิธิ เปิดเผยว่า ผู้ตายเป็นเด็กเรียบร้อย เรียนดี ไม่มีนิสัยเกเร ส่วนเรื่องมีแฟนถือเป็นเรื่องปกติแต่ไม่ได้อยู่นอกกรอบ ขอฝากเจ้าหน้าที่ช่วยสืบหาตัวคนร้ายโดยเร็ว,ด้าน พ.ต.อ.ปัญจพล ชำนาญหมอ ผกก.สภ.เมืองตรัง เปิดเผยว่า หลังเกิดเหตุตำรวจได้นำตัวนายแม็ค (นามสมมติ) อายุ 18 ปี เพื่อนร่วมชั้นเรียนกับผู้ตายมาสอบปากคำขณะเดินทางมาโรงเรียน และให้การรับสารภาพว่าเป็นผู้ลงมือก่อเหตุยิงผู้ตายเนื่องจากผู้ตายเริ่มตีตัวออกห่างหลังจากคบเป็นแฟนกันกว่า 3 ปี ทำให้เกิดความหึงหวง ส่วนปืนที่ก่อเหตุเป็นปืนพกไทยประดิษฐ์ ขนาด .38 ซื้อต่อจากเพื่อนราคา 3,500 บาท โดยจะพกติดตัวไว้ตลอดเวลาแม้กระทั่งมาโรงเรียน หลังก่อเหตุได้นำปืนไปซ่อนในตู้เสื้อผ้าภายในบ้าน,พ.ต.อ.ปัญจพลกล่าวต่อว่า หลังการสอบปากคำตำรวจได้นำตัวนายแม็คไปค้นหาของกลางที่ใช้ก่อเหตุและนำไปทำแผนประกอบคำรับสารภาพบริเวณจุดเกิดเหตุ พร้อมแจ้งข้อหาฆ่าผู้อื่นตายโดยเจตนาโดยไตร่ตรองไว้ก่อน มีอาวุธปืนเครื่องกระสุนปืนไว้ในครอบครองโดยผิดกฎหมาย และพกพาไปในทางสาธารณะหมู่บ้านโดยไม่ได้รับอนุญาต
อรุณสลด นักเรียน ม.5 หึงโหด คว้าปืนยิงหัวแฟนสาวร่วมชั้นเรียนดับสยองริมถนน ขณะเหยื่อสาวซ้อนท้ายรถ จยย.น้องชายไปโรงเรียน ตำรวจตามล็อกตัวได้ทันควัน สารภาพแค้นฝ่าย หญิงตีตัวออกห่าง หลังคบเป็นแฟนนานกว่า 3 ปี 
ข่าวหน้า1,พิษรัก,ม.5,ยิงแฟนสาว,ตรัง,นักเรียน,หึงโหด,ประเด็น,เรื่องชู้สาว